Arthurus Way
Arthurus Way Res apud Vicidata repertae: Nativitas: 13 Februarii 1847; Dorking Obitus: 25 Septembris 1930; Arthurus Way, vulgo plenius Arthur Sanders Way (ad Dorking Surregiae die 13 Februarii 1847 natus; mortuus die 25 Septembris 1930) fuit praeceptor et interpres textuum Graecorum Latinorumque. Filius praedicatoris Ecclesiae Methodistae, educatus est apud scholam Kingswood iuxta Bathoniam collegiumque Wesleianum Tantoniae in urbe. Alumnus fuit universitatis Londiniensis. In eisdem scholis, quas frequentaverat, postea docuit. Ab anno 1882 usque in 1890 collegium Wesleianum direxit, sed, salario deminuto propter paucitatem discipulorum commercialemque illius aevi depressionem, in Angliam deinde reditus est. Ibi postea, ad Ventnor Vectae insulae habitans, per editionem versionum suarum emolumenta percipiebat. Translationes Anglicas poëticas praesertim e litteris Graecis confecit ex Iliade, Odyssea, Pindaro, Aeschylo, Sophocle, Euripide, Apollonio Rhodio, Quinto Smyrnaeo, Paulo apostolo; e Latino Horatii, Vergilii; etiam carminis Nibelungorum cantilenaeque Rolandi e linguis mediaevalibus.